title: 2016 m. rugpjūčio 8 d. Komisijos įgyvendinimo reglamentas (ES) 2016/1346, kuriuo galutinio antidempingo muito, nustatyto Tarybos įgyvendinimo reglamentu (ES) Nr. 1008/2011 su pakeitimais, padarytais Tarybos įgyvendinimo reglamentu (ES) Nr. 372/2013, importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims, taikymas išplečiamas importuojamiems šiek tiek pakeistiems Kinijos Liaudies Respublikos kilmės rankiniams padėklų krautuvams

text:
9.8.2016

               LT

               Europos Sąjungos oficialusis leidinys

               L 214/1

         KOMISIJOS ĮGYVENDINIMO REGLAMENTAS (ES) 2016/1346
   2016 m. rugpjūčio 8 d.
   kuriuo galutinio antidempingo muito, nustatyto Tarybos įgyvendinimo reglamentu (ES) Nr. 1008/2011 su pakeitimais, padarytais Tarybos įgyvendinimo reglamentu (ES) Nr. 372/2013, importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims, taikymas išplečiamas importuojamiems šiek tiek pakeistiems Kinijos Liaudies Respublikos kilmės rankiniams padėklų krautuvams
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis reglamentas), ypač į jo 13 straipsnio 3 dalį ir 14 straipsnio 5 dalį,
   kadangi:
   1.   PROCEDŪRA

   1.1.   Ankstesni tyrimai ir galiojančios priemonės

               (1)

               2005 m. liepos mėn. Reglamentu (EB) Nr. 1174/2005 (2) Taryba nustatė galutinį antidempingo muitą importuojamiems Kinijos Liaudies Respublikos (toliau – KLR) kilmės rankiniams padėklų krautuvams ir jų pagrindinėms dalims. Nustatytos priemonės – 7,6–46,7 % ad valorem antidempingo muitas (toliau – pradinės antidempingo priemonės).

               (2)

               2008 m. liepos mėn., pagal pagrindinio reglamento 11 straipsnio 3 dalį atlikus ex officio dalinę tarpinę peržiūrą, Taryba patikslino priemonių taikymo sritį ir iš pradinių antidempingo priemonių taikymo srities išbraukė tam tikrus produktus, kaip antai keltuvus, rietuvių krautuvus, žirklinius keltuvus ir sveriamuosius keltuvus, kurie, kaip nustatyta, nuo rankinių padėklų krautuvų skyrėsi savo charakteristikomis, specifinėmis funkcijomis ir galutine paskirtimi (3).

               (3)

               2009 m. birželio mėn. Reglamentu (EB) Nr. 499/2009 (4) Taryba, pagal pagrindinio reglamento 13 straipsnį atlikus priemonių vengimo tyrimą, išplėtė Reglamentu (EB) Nr. 1174/2005 visoms kitoms bendrovėms nustatyto galutinio antidempingo muito taikymą rankiniams padėklų krautuvams, siunčiamiems iš Tailando ir deklaruojamiems kaip Tailando kilmės arba ne.

               (4)

               2011 m. spalio mėn. Tarybos įgyvendinimo reglamentu (ES) Nr. 1008/2011 (5) Taryba, pagal pagrindinio reglamento 11 straipsnio 2 dalį atlikus priemonių galiojimo termino peržiūrą, nustatė galutinį antidempingo muitą importuojamiems KLR kilmės rankiniams padėklų krautuvams.

               (5)

               2013 m. balandžio mėn., pagal pagrindinio reglamento 11 straipsnio 3 dalį atlikus dalinę tarpinę peržiūrą, Tarybos įgyvendinimo reglamentu (ES) Nr. 372/2013 (6) iš dalies pakeistas Tarybos įgyvendinimo reglamentas (ES) Nr. 1008/2011 ir nustatyta 70,8 % muito norma visiems į Sąjungą importuojamiems KLR kilmės rankiniams padėklų krautuvams.

               (6)

               2014 m. rugsėjo mėn. Komisija, pagal pagrindinio reglamento 11 straipsnio 4 dalį atlikusi naujojo eksportuotojo peržiūrą, Komisijos įgyvendinimo reglamentu (ES) Nr. 946/2014 (7) iš dalies pakeitė Įgyvendinimo reglamentą (ES) Nr. 1008/2011 ir nustatė 54,1 % individualią muito normą importuojamiems rankiniams padėklų krautuvams iš „Ningbo Logitrans Handling Equipment Co“.

               (7)

               Galiojančios priemonės yra galutinis antidempingo muitas, taikomas importuojamiems KLR kilmės rankiniams padėklų krautuvams ir jų pagrindinėms dalims, kaip nurodyta 5 ir 6 konstatuojamosiose dalyse.

         1.2.   Prašymas

               (8)

               2015 m. lapkričio 4 d. Komisija gavo prašymą pagal pagrindinio reglamento 13 straipsnio 3 dalį ir 14 straipsnio 5 dalį atlikti tyrimą dėl galimo galiojančių priemonių vengimo ir nustatyti reikalavimą registruoti importuojamą tiriamąjį produktą.

               (9)

               Prašymą pateikė Sąjungos rankinių padėklų krautuvų gamintojai „BT Products AS“, „Lifter SRL“ ir „PR Industrial SRL“.

         1.3.   Nagrinėjamasis produktas ir tiriamasis produktas

   1.3.1.   Nagrinėjamasis produktas

               (10)

               Su galimu priemonių vengimu susijęs produktas – KLR kilmės rankiniai padėklų krautuvai ir jų pagrindinės dalys, t. y. važiuoklės ir hidrauliniai mechanizmai, kurių KN kodai šiuo metu yra ex 8427 90 00 ir ex 8431 20 00 (TARIC kodai 8427900019 ir 8431200019). Rankiniai padėklų krautuvai yra ratiniai krautuvai su keliamosiomis šakėmis padėklams krauti, suprojektuoti taip, kad naudodamasis lanksčiąja rankena operatorius galėtų juos rankomis stumti, traukti ir valdyti ant lygaus kieto paviršiaus. Rankiniai padėklų krautuvai suprojektuoti taip, kad nuleidžiant ir pakeliant rankeną jais būtų galima pakelti krovinį iki pakankamo aukščio, kad krovinį būtų galima perkelti, ir jie neturi jokios kitos papildomos funkcijos ar paskirties, kaip tik i) perkelti ir pakelti aukščiau krovinius arba padėti sandėliuojant krovinius (rankiniai keltuvai); ii) sukrauti vieną padėklą ant kito (rietuvių krautuvai); iii) pakelti krovinį iki patogaus dirbti aukščio (žirkliniai keltuvai) arba iv) pakelti ir pasverti krovinius (sveriamieji keltuvai).

         1.3.2.   Tiriamasis produktas

               (11)

               Tiriamasis produktas yra lygiai toks, kaip ankstesnėje konstatuojamojoje dalyje apibrėžtas KLR kilmės produktas, tačiau pateikiamas importui kaip produktas su vadinamąja svorio rodymo sistema, kurią sudaro į važiuoklę neintegruotas svėrimo mechanizmas, o šio produkto KN kodai yra tokie pat, kaip ir nagrinėjamojo produkto, tačiau TARIC kodai skiriasi (8427900030 ir 8431200050).

               (12)

               Pradiniame etape svorio rodymo sistemos paklaidos dydis buvo 1 arba daugiau nei 1 % apkrovos. Tačiau atlikus tyrimą nustatyta, kad svorio rodymo sistemos tikslumas nėra esminė charakteristika, skirianti tiriamąjį produktą nuo rankinių padėklų krautuvų. Konkrečiau, kaip išnagrinėta 54–59 konstatuojamosiose dalyse, dėl tiriamojo produkto svėrimo mechanizmo nesikeičia esminės tiriamojo produkto charakteristikos, pvz., struktūra ir naudojimo paskirtis, pagal kurias jis skirtųsi nuo nagrinėjamojo produkto.

         1.4.   Inicijavimas

               (13)

               Pranešusi valstybėms narėms ir nustačiusi, kad yra pakankamai prima facie įrodymų, pagrindžiančių tyrimo inicijavimą pagal pagrindinio reglamento 13 straipsnio 3 dalį ir 14 straipsnio 5 dalį, Komisija nusprendė atlikti tyrimą dėl galimo galiojančių priemonių vengimo ir nustatyti reikalavimą registruoti importuojamą tiriamąjį produktą.

               (14)

               Tyrimas inicijuotas 2015 m. gruodžio 15 d. Komisijos įgyvendinimo reglamentu (ES) 2015/2346 (8) (toliau – inicijavimo reglamentas).

         1.5.   Tyrimas

               (15)

               Apie tyrimo inicijavimą Komisija oficialiai pranešė KLR valdžios institucijoms, šios šalies eksportuojantiems gamintojams, žinomiems susijusiems Sąjungos importuotojams ir Sąjungos pramonei.

               (16)

               KLR eksportuojantiems gamintojams ir žinomiems Sąjungos importuotojams nusiųsti klausimynai.

               (17)

               Suinteresuotosioms šalims suteikta galimybė per inicijavimo reglamente nustatytą terminą raštu pareikšti nuomonę ir prašyti būti išklausytoms. Visos šalys buvo informuotos, kad joms nebendradarbiaujant gali būti taikomas pagrindinio reglamento 18 straipsnis ir išvados daromos remiantis turimais faktais.

               (18)

               Vienas KLR eksportuojantis gamintojas pranešė apie save ir pateikė pastabų, bet neatsakė į eksportuojantiems gamintojams skirtą klausimyną. Vėliau nustatyta, kad jis nebendradarbiavo (žr. 26 konstatuojamąją dalį).

               (19)

               Trys importuotojai pateikė Komisijai atsakymus į klausimyną.

               (20)

               Vienas Sąjungoje įsisteigęs svorio rodymo sistemų tiekėjas raštu pateikė savo nuomonę dėl tyrimo.

               (21)

               Komisija surengė tikrinamuosius vizitus šių bendrovių patalpose:

                           —

                           Sąjungos gamintojo: P.R. Industrial s.r.l., 53031 Casole d'Elsa, Siena, Italija,

                           —

                           Sąjungos importuotojo: Hyster-Yale Nederland b.v., 6541 CN Nijmegen, Nyderlandai.

         1.6.   Tiriamasis laikotarpis ir ataskaitinis laikotarpis

               (22)

               Atliekant tyrimą buvo nagrinėjamas 2011 m. sausio 1 d. – 2015 m. rugsėjo 30 d. laikotarpis. Surinkti tiriamojo laikotarpio duomenys siekiant ištirti, inter alia, tariamą prekybos pobūdžio pokytį.

               (23)

               Surinkta išsamesnių duomenų apie ataskaitinį laikotarpį nuo 2014 m. spalio 1 d. iki 2015 m. rugsėjo 30 d., siekiant išnagrinėti, ar dėl importo mažėjo galiojančių antidempingo priemonių taisomasis poveikis ir ar, kaip įtariama, buvo daromas dempingas.

         2.   TYRIMO REZULTATAI

   2.1.   Bendrasis įvertinimas

               (24)

               Vadovaujantis pagrindinio reglamento 13 straipsnio 1 dalimi, galimas priemonių vengimas vertintas paeiliui tiriant:

                           —

                           ar pasikeitė KLR ir Sąjungos prekybos pobūdis;

                           —

                           ar šis pokytis įvyko dėl praktikos, procesų ar veiklos, kurių negalima paaiškinti jokia kita pakankamai pagrįsta priežastimi arba pateisinančiomis ekonominėmis aplinkybėmis, išskyrus galiojančio antidempingo muito nustatymą,

                           —

                           ar rasta žalos įrodymų ar įrodymų, kad galiojančių antidempingo priemonių taisomasis poveikis sumažėjo dėl tiriamojo produkto kainų ir (arba) kiekio,

                           —

                           ir ar yra dempingo įrodymų atsižvelgiant į nagrinėjamajam produktui anksčiau nustatytas normaliąsias vertes.

         2.2.   Bendradarbiavimas

               (25)

               Nei vienas iš žinomų KLR eksportuojančių gamintojų atliekant tyrimą nebendradarbiavo, neprašė atleisti nuo galimų galiojančių išplėstųjų priemonių ir nepateikė atsakymų į nusiųstą klausimyną.

               (26)

               Tačiau, kaip paaiškinta 18 konstatuojamojoje dalyje, inicijavus tyrimą „Noblelift“ pateikė pastabų, tačiau neatsakė į klausimyną, ir remiantis pagrindinio reglamento 18 straipsniu buvo nustatyta, kad bendrovė nebendradarbiavo.

               (27)

               Todėl Komisija negalėjo tiesiogiai vietoje patikrinti galimo priemonių vengimo pobūdžio.

               (28)

               Todėl išvados dėl galimo priemonių vengimo vertinimo, kaip išsamiai nurodyta 24 konstatuojamojoje dalyje, turėjo būti padarytos remiantis turimais faktais pagal pagrindinio reglamento 18 straipsnį.

               (29)

               Šiuo atžvilgiu išvados padarytos remiantis informacija, surinkta iš bendradarbiaujančių importuotojų, Eurostato statistiniais duomenimis ir prašymo duomenimis. Taip pat prireikus atsižvelgta į eksportuojančio gamintojo, kuris pranešė apie save, pateiktas pastabas.

         2.3.   Prekybos pobūdžio pokytis

               (30)

               Atsižvelgiant į tai, kad eksportuojantys gamintojai nebendradarbiavo, importo apimtis buvo nustatyta remiantis Eurostato statistiniais duomenimis ir informacija, kurią pateikė trys bendradarbiaujantys importuotojai ir pareiškėjai.

               (31)

               Be to, duomenys, naudojami prekybos pobūdžio pokyčiams analizuoti, yra grindžiami gatavų krautuvų importo duomenimis. Galiojančios antidempingo priemonės taikomos rankiniams padėklų krautuvams ir jų pagrindinėms dalims, t. y. važiuoklei ir hidrauliniam mechanizmui. Remiantis Eurostato duomenimis, vadinamųjų pagrindinių dalių importas iš KLR į Sąjungą yra nedidelis arba jo visai nenustatyta.

               (32)

               Galiausiai pagal TARIC kodą, pagal kurį buvo importuojamas tiriamasis produktas, taip pat importuojami kitų rūšių krautuvai t. y. sveriamieji keltuvai, keltuvai, rietuvių krautuvai ir žirkliniai keltuvai, kurie skiriasi nuo nagrinėjamojo produkto.

               (33)

               Toliau pateiktoje lentelėje nurodyta rankinių padėklų krautuvų ir kitų krautuvų, įskaitant tiriamąjį produktą, importo apimtis remiantis Eurostato duomenimis tiriamuoju laikotarpiu.

                  1 lentelė

                           Importas į ES (vienetai)

                           2011 m.

                           2012 m.

                           2013 m.

                           2014 m.

                           Ataskaitinis laikotarpis

                           Rankiniai padėklų krautuvai

                           573 400

                           575 607

                           236 340

                           113 753

                           96 115

                              Indeksas

                              100

                              100

                              41

                              20

                              17

                           Kiti krautuvai

                           231 949

                           217 045

                           161 542

                           275 632

                           355 844

                              Indeksas

                              100

                              94

                              70

                              119

                              153

                              Šaltinis: Eurostatas.

               (34)

               Remiantis šiais duomenimis, tiriamuoju laikotarpiu rankinių padėklų krautuvų importas sumažėjo daugiau nei 80 % Didžiausias sumažėjimas užfiksuotas 2012–2013 m. (60 %). Ši tendencija nekito ir vėlesniais metais, tačiau ne tokiu dideliu mastu.

               (35)

               2013 m. importas sumažėjo 2013 m. balandžio mėn. užbaigus 5 konstatuojamojoje dalyje nurodytą tarpinę peržiūrą, po kurios buvo padidinta KLR kilmės rankiniams padėklų krautuvams nustatyto antidempingo muito norma iki bendros visos šalies 70,8 % muito normos.

               (36)

               Tuo tarpu kitų krautuvų, įskaitant tiriamąjį produktą, importas 2014 m. padidėjo ir ataskaitiniu laikotarpiu padidėjo daugiau kaip 50 %, palyginti su tiriamojo laikotarpio pradžia. Toks prekybos pobūdžio pokytis iš esmės sutapo su dideliu rankinių padėklų krautuvų importo mažėjimu.

               (37)

               Nors nebuvo įmanoma nustatyti tiriamojo produkto importo remiantis Eurostato duomenimis, iš atliekant tyrimą surinktos informacijos matyti aiškių požymių, kad kitų krautuvų importo padidėjimas iš tiesų galėjo būti priskirtas padidėjusiam tiriamojo produkto importui.

               (38)

               Pirma, smarkus rankinių padėklų krautuvų importo sumažėjimas ir reikšmingas kitų krautuvų, įskaitant tiriamąjį produktą, importo padidėjimas sutapo su dideliu antidempingo muito padidėjimu 2013 m.

               (39)

               Antra, pareiškėjai pateikė informacijos, kad netrukus po antidempingo muito padidinimo kai kurie importuotojai pateikė paraiškas Vokietijos ir Čekijos Respublikos muitinei dėl privalomosios tarifinės informacijos, prašydami tiriamąjį produktą priskirti prie kitų krautuvų, kuriems netaikomas antidempingo muitas, TARIC kodo. Tai, kad tokie prašymai buvo pateikti iš karto po antidempingo muitų padidinimo, rodo, kad jie buvo pateikti vien tam, kad būtų išvengta didesnių antidempingo muitų.

               (40)

               Trečia, kadangi pagal Eurostato statistikos duomenis tiriamojo produkto importas neišskiriamas, prekybos pobūdžio pokyčio tyrimas taip pat buvo pagrįstas informacija, kurią pateikė trys bendradarbiaujantys importuotojai.

               (41)

               Trijų bendradarbiaujančių importuotojų importas sudarė 2–7 % tiriamojo produkto ir kitų krautuvų importo, palyginti su Eurostato užregistruotu bendru kitų krautuvų importu ir 1–6 % bendru rankinių padėklų krautuvų ir kitų krautuvų importu nagrinėjamuoju laikotarpiu

               (42)

               Šių importuotojų importo raida tiriamuoju laikotarpiu:

                  2 lentelė

                           Bendradarbiaujančių importuotojų importas iš KLR (indeksas)

                           2011 m.

                           2012 m.

                           2013 m.

                           2014 m.

                           Ataskaitinis laikotarpis

                              Nagrinėjamasis produktas

                              100

                              111

                              31

                              2

                              4

                              Tiriamasis produktas

                              100

                              350

                              2 800

                              97 133

                              100 500

                              Kiti krautuvai

                              100

                              82

                              71

                              93

                              103

                              Šaltinis: importuotojų klausimyno atsakymai.

               (43)

               Bendradarbiaujančių importuotojų pateikta informacija patvirtina, kad importuotojai tiriamuoju laikotarpiu pirko didesnį tiriamojo produkto iš KLR kiekį, tuo pačiu laikotarpiu rankinių padėklų krautuvų importas sumažėjo. Nors tiriamasis produktas buvo importuojamas jau 2011 ir 2012 m., remiantis 4 konstatuojamojoje dalyje nurodytos priemonių galiojimo termino peržiūros išvadomis, pratęsus priemonių galiojimą 2013 m. jo importas padidėjo dar labiau, po to, kai buvo padidinta antidempingo muito norma. Labiausiai importas padidėjo 2014 m. ir pasiekė daug didesnį lygį nei 2011 m. ir dar labiau didėjo ataskaitiniu laikotarpiu. Tuo pačiu metu 2014 m. ir tiriamuoju laikotarpiu rankinių padėklų krautuvų importo beveik neliko. Tokią pat tendenciją užfiksavo ir Eurostatas, kurio duomenimis kitų krautuvų importas taip pat labiausiai padidėjo 2014 m.

               (44)

               Tuo tarpu kitų krautuvų, išskyrus tiriamąjį produktą, importo apimtis beveik nepakito (3 % tiriamuoju laikotarpiu), o bendras jų skaičius vienetais išliko labai mažas, palyginti su tiriamojo produkto importu (žr. 33 konstatuojamąją dalį).

               (45)

               Ketvirta, kaip nustatyta 52–59 konstatuojamosiose dalyse, tiriamojo produkto ir rankinių padėklų krautuvų pagrindinės charakteristikos ir galutinė paskirtis yra tokios pačios ir juos galima pakeisti vienus kitais, o visi kiti krautuvai yra naudojami skirtingoms paskirtims ir jų negalima pakeisti rankiniais padėklų krautuvais.

               (46)

               Tuo remiantis padaryta išvada, kad kitų krautuvų importo padidėjimą, kaip užfiksavo Eurostatas, lėmė tiriamojo produkto importo padidėjimas. Atsižvelgiant į tai, importuoto tiriamojo produkto padidėjimas vienetais buvo apskaičiuotas remiantis importo duomenimis; importas padidėjo maždaug 110 000 vienetų 2013–2014 m., t. y. padidėjo apie 70 %, nuo 2014 m. iki ataskaitinio laikotarpio –daugiau nei 80 000 vienetų, t. y. apie 30 % Ankstesniais tiriamojo laikotarpio metais importas netgi mažėjo.

               (47)

               Todėl, kadangi Kinijos eksportuojantys gamintojai nebendradarbiavo, buvo padaryta išvada, kad prekybos pobūdis pasikeitė, kaip apibrėžta pagrindinio reglamento 13 straipsnio 1 dalyje.

         2.4.   Vengimo praktikos pobūdis

               (48)

               Pareiškėjai tvirtino, kad priemonių vengiama importuojant šiek tiek pakeistus produktus su svorio rodymo sistema, kuri neintegruota į važiuoklę ir kurios paklaida yra 1 arba daugiau nei 1 % apkrovos. Šie produktai importuojant yra neteisingai deklaruojami kaip sveriamieji keltuvai.

               (49)

               Pareiškėjai teigė, kad tiriamasis produktas skiriasi nuo sveriamųjų keltuvų, nes tiriamojo produkto svėrimo mechanizmas nėra toks sudėtingas kaip sveriamųjų keltuvų svėrimo mechanizmas ir jo rezultatai nėra tikslūs. Jie taip pat teigė, kad abiejų produktų struktūra labai skiriasi.

         2.4.1.   Sveriamieji keltuvai

               (50)

               Atsižvelgiant į patikslintą priemonių taikymo sritį, iš kurios buvo išbraukti tam tikri produktai, įskaitant 2 konstatuojamojoje dalyje nurodytus sveriamuosius keltuvus, atlikus tyrimą nustatyta, kad sveriamųjų keltuvų svėrimo mechanizmas yra integruotas į važiuoklę, t. y. į šakes. Taigi, sveriamojo keltuvo svėrimo įtaisą sudaro didelio tikslumo apkrovos jutikliai (ar elementai), kurie įmontuojami į šakes. Todėl šakės yra sudarytos iš dviejų dalių. Jutikliai yra įmontuoti ir išdėstyti apatinėje dalyje. Viršutinė dalis padėta ant jutiklių. Šis mechanizmas leidžia tiksliai ir preciziškai išmatuoti ant šakių padėto krovinio svorį.

               (51)

               Įranga yra nepatvari ir ją reikia reguliariai kalibruoti. Priešingai nei nagrinėjamasis produktas ir tiriamasis produktas, sistema nėra skirta intensyviai pakelti ir perkelti krovinius, nes gali būti pažeidžiamos svarstyklės. Be to, skirtingai nei nagrinėjamasis produktas ir tiriamasis produktas, sveriamiesiems krautuvams naudoti reikalingi specialūs mokymai.

         2.4.2.   Tiriamasis produktas

               (52)

               Atlikus tyrimą nustatyta, kad tiriamojo produkto struktūra, ir paskirtis yra iš esmės tos pačios kaip ir rankinių padėklų krautuvų, kurie yra ratiniai krautuvai su keliamosiomis šakėmis padėklams krauti, suprojektuoti taip, kad naudodamasis lanksčiąja rankena operatorius galėtų juos rankomis stumti, traukti ir valdyti ant lygaus kieto paviršiaus. Šie keltuvai yra suprojektuoti kelti krovinius iki pakankamo kroviniui vežti aukščio, nuleidžiant ir pakeliant rankeną.

               (53)

               Tiriamasis produktas papildomai turi svėrimo įtaisą (mechaninį arba elektroninį). Tačiau šis įtaisas nėra integruotas į važiuoklę, o šakes sudaro tik viena dalis, kaip ir nagrinėjamojo produkto atveju. Vietoj to, svėrimo įtaisas sumontuotas tiesiai ant rankinių padėklų krautuvų struktūros ir vėliau gali būti nuimtas nekeičiant rankinių padėklų krautuvų struktūros ir paskirties. Be svėrimo įtaiso tiriamasis produktas nesiskiria nuo rankinių padėklų krautuvų ir naudojamas ta pačia paskirtimi kaip ir rankiniai padėklų krautuvai.

               (54)

               Kita vertus, tiriamojo produkto svėrimo įtaiso svorio rodmenys yra apytiksliai, su kai kuriais atvejais didele paklaida. Atlikus tyrimą nustatyta, kad, priešingai nei buvo teigta inicijuojant tyrimą, svėrimo įtaiso tikslumas nėra esminė tiriamojo produkto charakteristika, palyginti su nagrinėjamuoju produktu. NET ir esant tiksliai svorio rodymo sistemai tiriamasis produktas pasižymi tomis pačiomis charakteristikomis kaip rankiniai padėklų krautuvai, t. y. struktūra ir paskirtimi.

               (55)

               Jos skiriasi nuo pagrindinių charakteristikų sveriamųjų krautuvų, kurių važiuoklėse (t. y. šakėse), kaip paaiškinta pirmiau, yra įmontuoti sudėtingi ir brangūs svėrimo įtaisai, kuriems taip pat reikia skirtingos struktūros šakių. Sveriamųjų krautuvų svėrimo įtaisai negali būti nuimami ar rodyti tikslias vertes. Sveriamųjų keltuvų ir tiriamojo produkto technologija ir gamybos procesai iš esmės skiriasi.

               (56)

               Atliekant tyrimą buvo nustatyti du skirtingi svėrimo mechanizmai, t. y. mechaniniai ir elektroniniai. Elektroninis svėrimo įtaisas, atrodo, tiksliau matuoja svorį nei mechaninis svėrimo įtaisas.

               (57)

               Eksportuojantis gamintojas, kuris pateikė pastabų po inicijavimo, teigė, kad jo eksportuojami rankiniai padėklų krautuvai yra su patentuotais elektroniniais svėrimo mechanizmais, kurie yra integruoti į važiuoklę. Svėrimo mechanizmas tariamai tiksliai matuoja svorį ir atitinka klientų reikalavimus. Antra, šis eksportuojantis gamintojas tvirtino, kad nustatant svorio tikslumą pradiniame etape, t. y. „paklaida 1 arba daugiau nei 1 % apkrovos“, nėra tinkamas, nes jis susijęs tik su apkrova, o svorio tikslumą galima pasiekti tik esant ne mažesnei kaip 100 kg apkrovai.

               (58)

               Tuo remdamasis eksportuojantis gamintojas teigė, kad tiriamojo produkto apibrėžtis turėtų būti iš dalies pakeista, joje nurodant tik mechaninius svėrimo mechanizmus ir išbraukiant 1 % ribą.

               (59)

               Tačiau, priešingai nei teigta, svėrimo mechanizmas buvo tik primontuotas ant rankinių padėklų krautuvų struktūros, ir neintegruotas į važiuoklę, t. y. šakes. Svėrimo mechanizmas galėtų būti parduodamas atskirai. Nors įtaiso svorio rodmenys iš tiesų buvo tikslesni nei mechaninių svėrimo įtaisų, šios bendrovės eksportuojamų keltuvų struktūra išliko tokia pati kaip rankinių padėklų krautuvų. Todėl buvo nuspręsta, kad dėl šio įtaiso pagrindinės rankinių padėklų krautuvų charakteristikos nesikeičia ir jam taikoma tiriamojo produkto apibrėžtis.

         2.4.3.   Išvada dėl priemonių vengimo praktikos

               (60)

               Atlikus tyrimą nustatyta, kad tiriamasis produktas aiškiai skiriasi nuo sveriamųjų keltuvų, nes jo pagrindinės charakteristikos ir galutinė paskirtis nėra tos pačios. Jie negali būti pakeičiami vieni kitais.

               (61)

               Tačiau tiriamasis produktas pasižymi tomis pačiomis pagrindinėmis charakteristikomis ir galutine paskirtimi kaip rankiniai padėklų krautuvai. Dėl prie jo primontuoto svėrimo įtaiso nesikeičia jo charakteristikos ir įtaisą tam tikrais atvejais galima nuimti. Abiejų produktų naudojimo paskirtis yra iš esmės ta pati, t. y. kelti krovinius vežimui, o svorio rodymo funkcija, kaip nustatyta, nėra esminė charakteristika.

               (62)

               Todėl galima daryti išvadą, kad priemonių vengiama importuojant tiriamąjį produktą.

         2.5.   Pagrįstos priežasties ar ekonominio pagrindo trūkumas

               (63)

               Kaip minėta 34–46 konstatuojamosiose dalyse, vengimo praktika gerokai padidėjo nustačius didesnę muito normą 2013 m. Kadangi tiriamasis produktas ir rankiniai padėklų krautuvai laikomi pakeičiamais vieni kitais, ši praktika neturi kito akivaizdaus ekonominio pagrindo, išskyrus antidempingo muito vengimą.

               (64)

               Pareiškėjai pateikė informacijos apie tai, kad vienintelis tiriamojo produkto importo tikslas buvo išvengti muitų. Šioje informacijoje nurodoma, kad vienas eksportuotojas siūlė įsigyti tiriamąjį produktą brošiūroje „Neapmuitinama antidempingo muitais“, o kitas eksportuojantis gamintojas rekomendavo importavus nuimti svėrimo įtaisą.

               (65)

               Eksportuojantis gamintojas, kuris prašė pakeisti tiriamojo produkto apibrėžtį, kaip paaiškinta 58 konstatuojamojoje dalyje, taip pat teigė, kad eksportuojamas tos rūšies produktas buvo suprojektuotas ir eksportuotas iki antidempingo muito padidinimo ir kad eksportuojantis gamintojas neturėjo jokių paskatų vengti muitų. Eksportuojantis gamintojas taip pat teigė, kad jo tos rūšies produkto eksportas sudaro tik nedidelę viso tiriamojo produkto eksporto dalį, tačiau šio teiginio nepagrindė jokiais įrodymais, nes nepateikė jokio atsakymo į klausimyną ir todėl nebuvo įmanoma nustatyti ir patikrinti eksporto kiekius ir šio eksporto datas.

               (66)

               Remiantis iš bendradarbiaujančių importuotojų gauta informacija, iš tiesų galima pastebėti, kad tiriamojo produkto importas prasidėjo iki 2013 m. Tačiau importas gerokai padidėjo tik po 2013 m. antidempingo muito padidinimo. Todėl galima laikyti, kad prekybos pobūdis pasikeitė po 2013 m. Šis prekybos pobūdžio pokytis neturi jokio kito akivaizdaus ekonominio pagrindo, išskyrus muito nustatymą.

               (67)

               Vienas rankinių padėklų krautuvų ir tiriamojo produkto importuotojas ir vienas svorio rodymo sistemų, naudojamų tiriamajam produktui, tiekėjas tvirtino, kad yra rinka, skirta keltuvams su šio tipo mažesnio tikslumo svorio rodymo sistema, naudojama tam tikroms konkrečioms paskirtims (pvz., tikrinant krovinio atliekas, išvengiant sunkvežimių perkrovimo, didmenininkams vykdant veiklą tam tikruose sektoriuose), todėl paprasčiausio bendros apkrovos apskaičiavimo pakanka.

               (68)

               Tačiau tai, kad tiriamojo produkto importas buvo pradėtas tik po antidempingo muito padidinimo ir kad tuo pačiu metu rankinių padėklų krautuvų importas gerokai sumažėjo ir jo beveik neliko ataskaitiniu laikotarpiu, rodo, kad importuojamas tiriamasis produktas nėra skirtas naujai rinkai, bet iš esmės didžiąja dalimi pakeitė importuojamus rankinius padėklų krautuvus. Sutapimas su antidempingo muito padidinimu rodo, kad tiriamojo produkto importo didinimo tikslas iš tiesų buvo išvengti antidempingo muito. Todėl šis teiginys turėjo būti atmestas.

         2.6.   Taisomojo muito poveikio mažinimas panašaus produkto kainų ir (arba) kiekio atžvilgiu

               (69)

               Kaip paaiškinta 46 konstatuojamojoje dalyje, tiriamojo produkto importas 2013–2014 m. sudarė maždaug 110 000, t. y. padidėjo 70 %; nuo 2014 m. iki ataskaitinio laikotarpio jis padidėjo dar labiau – daugiau nei 80 000 vienetų, t. y. maždaug 30 % Šis padidėjimas laikomas reikšmingu. Šis importas sudarė maždaug 42 % viso krautuvų importo ataskaitiniu laikotarpiu. Be to, kitų krautuvų importas 2011 m. sudarė maždaug 30 % viso krautuvų importo iš KLR, po to šis santykis padidėjo iki apytikriai 79 % ataskaitiniu laikotarpiu.

               (70)

               Siekiant nustatyti, ar muito taisomasis poveikis sumažėjo kainų atžvilgiu, pagal pagrindinio reglamento 13 straipsnio 1 dalį nagrinėta, ar importuojamas tiriamasis produktas buvo priverstinai parduodamas mažesnėmis kainomis nei Sąjungos pramonei nežalinga kaina, kuri nustatyta atliekant ankstesnius tyrimus. Per paskutinę priemonių galiojimo termino peržiūrą, kuri buvo baigta 2011 m. ir yra nurodyta 4 konstatuojamojoje dalyje, nežalinga kaina buvo perskaičiuota, palyginti su pradinio tyrimo rezultatais. Ši tikslinė kaina buvo lyginama su vidutine svertine eksporto iš KLR kaina ataskaitiniu laikotarpiu, kuri buvo nustatyta remiantis bendradarbiaujančių importuotojų pateikta informacija. Palyginus nustatyta, kad produktai ataskaitiniu laikotarpiu buvo parduodami daug mažesne kaina.

               (71)

               Atsižvelgiant į tai, kas išdėstyta pirmiau, ir atsižvelgiant į didelę tiriamojo produkto importo apimtį, apskaičiuotą ataskaitiniu laikotarpiu, buvo padaryta išvada, kad galiojančių priemonių taisomasis poveikis buvo sumažintas ir kiekio, ir kainos atžvilgiu.

         2.7.   Dempingo įrodymai atsižvelgiant į anksčiau nustatytą normaliąją vertę

               (72)

               Nagrinėjamo produkto normalioji vertė paskutinį kartą buvo nustatyta atliekant tarpinę peržiūrą, kuri baigta 2013 m. ir nurodyta 5 konstatuojamojoje dalyje.

               (73)

               Siekiant nustatyti, ar dempingas vykdytas ataskaitiniu laikotarpiu, bendradarbiaujančių importuotojų tiriamojo produkto vidutinė importo kaina buvo lyginama su nagrinėjamojo produkto normaliąja verte, nustatyta atliekant tarpinę peržiūrą.

               (74)

               Importo kainos buvo pakoreguotos iki gamintojo kainų EXW sąlygomis lygio remiantis iš bendradarbiaujančių importuotojų gauta informacija. Importo kainos taip pat buvo pakoreguotos atsižvelgiant į fizinių charakteristikų skirtumus, t. y. į rankinius padėklų krautuvus įmontuotą svėrimo įtaisą.

               (75)

               Palyginus nustatyta, kad dempingas buvo didelis. Palyginus esamas tiriamojo produkto importo iš KLR kainas ir anksčiau nustatytą normaliąją vertę, kaip reikalaujama pagal pagrindinio reglamento 13 straipsnio 1 dalį, aiškiai matyti, kad buvo vykdomas dempingas.

         3.   PRIEMONĖS

               (76)

               Atsižvelgiant į minėtas išvadas, padaryta išvada, kad galutinio antidempingo muito, taikomo KLR kilmės rankiniams padėklų krautuvams, yra vengiama importuojant KLR kilmės šiek tiek pakeistus rankinius padėklų krautuvus su svorio rodymo sistema, kuri neintegruota į važiuoklę (šakes).

               (77)

               Pagal pagrindinio reglamento 13 straipsnio 1 dalį galiojančių antidempingo priemonių, nustatytų importuojamiems KLR kilmės rankiniams padėklų krautuvams, taikymas turėtų būti išplėstas importuojamiems KLR kilmės rankiniams padėklų krautuvams su svorio rodymo sistema, kurią sudaro į važiuoklę neintegruotas svėrimo mechanizmas.

               (78)

               Pagal pagrindinio reglamento 13 straipsnio 3 dalį ir 14 straipsnio 5 dalį, kuriose numatoma, kad bet koks priemonės taikymo išplėtimas turėtų būti taikomas į Sąjungą įvežtiems ir pagal inicijavimo reglamentą registruotiems importuojamiems produktams, už į Sąjungą importuojamus KLR kilmės rankinius padėklų krautuvus su svorio rodymo sistema, kurią sudaro į važiuoklę neintegruotas svėrimo mechanizmas, turėtų būti renkamas antidempingo muitas.

         4.   PRAŠYMAI NETAIKYTI PRIEMONIŲ

               (79)

               Kadangi Kinijos eksportuojantys gamintojai prašymų nepateikė, atleidimas nuo priemonių nebuvo taikomas.

         5.   FAKTŲ ATSKLEIDIMAS

               (80)

               Visoms suinteresuotosioms šalims buvo pranešta apie esminius faktus ir aplinkybes, kuriomis remiantis padarytos pirmiau minėtos išvados, ir jos buvo paragintos pateikti pastabas. Jokių pastabų nebuvo pateikta.

               (81)

               Šiame reglamente nustatytos priemonės atitinka pagal pagrindinio reglamento 15 straipsnio 1 dalį įsteigto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   1.   Galutinio antidempingo muito, nustatyto 2013 m. balandžio 22 d. Tarybos įgyvendinimo reglamentu (ES) Nr. 372/2013 importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims, t. y. važiuoklėms ir hidrauliniams mechanizmams, kurių KN kodai šiuo metu yra ex 8427 90 00 (TARIC kodai 8427900011 ir 8427900019) ir ex 8431 20 00 (TARIC kodai 8431200011 ir 8431200019), taikymas išplečiamas tam pačiam produktui, kuris pateikiamas importui su vadinamąja svorio rodymo sistema, kurią sudaro į važiuoklę neintegruotas svėrimo mechanizmas, ir kurio TARIC kodai šiuo metu yra 8427900030 ir 8431200050.
   2.   Muitas, kurio taikymas išplėstas šio straipsnio 1 dalimi, turi būti renkamas už į Sąjungą importuojamus rankinius padėklų krautuvus ir jų pagrindines dalis, t. y. važiuokles ir hidraulinius mechanizmus, užregistruotus pagal Įgyvendinimo reglamento (ES) 2015/2346 2 straipsnį ir Reglamento (ES) 2016/1036 13 straipsnio 3 dalį bei 14 straipsnio 5 dalį.
   3.   Jeigu nenurodyta kitaip, taikomos galiojančios muitus reglamentuojančios nuostatos.
   2 straipsnis
   1.   Prašymai atleisti nuo muito, kurio taikymas išplėstas 1 straipsniu, pateikiami raštu viena iš oficialiųjų Europos Sąjungos kalbų ir turi būti pasirašyti asmens, įgalioto atstovauti netaikyti priemonių prašančiam subjektui. Prašymą reikia siųsti šiuo adresu:

               European Commission

               Directorate-General for Trade

               Directorate H

               Office: CHAR 04/039

               1049 Bruxelles/Brussel

               BELGIQUE/BELGIË

         2.   Vadovaudamasi Reglamento (ES) 2016/1036 13 straipsnio 4 dalimi Komisija gali priimti sprendimą, kuriuo leidžiama bendrovių, nevengiančių Tarybos įgyvendinimo reglamentu (ES) Nr. 372/2013 nustatytų antidempingo priemonių, importuojamiems produktams netaikyti muito, kurio taikymas išplėstas šio reglamento 1 straipsniu.
   3 straipsnis
   Muitinėms pavedama nutraukti importuojamų produktų registraciją, nustatytą vadovaujantis Reglamento (ES) 2015/2346 2 straipsniu.
   4 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. rugpjūčio 8 d.

            Komisijos vardu

            Pirmininkas

         Jean-Claude JUNCKER

      (1)  2016 m. birželio 8 d. Europos Parlamento ir Tarybos reglamentas (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (OL L 176, 2016 6 30, p. 21).

      (2)  2005 m. liepos 18 d. Tarybos reglamentas (EB) Nr. 1174/2005, nustatantis galutinį antidempingo muitą ir laikinojo muito, nustatyto Kinijos Liaudies Respublikos kilmės rankiniams padėklų krautuvams bei jų esminėms dalims, galutinį surinkimą (OL L 189, 2005 7 21, p. 1).

      (3)  2008 m. liepos 17 d. Tarybos reglamentas (EB) Nr. 684/2008, kuriuo patikslinama Reglamentu (EB) Nr. 1174/2005 nustatytų antidempingo priemonių, taikomų importuojamiems Kinijos Liaudies Respublikos kilmės rankiniams padėklų krautuvams bei jų esminėms dalims, taikymo sritis (OL L 192, 2008 7 19, p. 1).

      (4)  2009 m. birželio 11 d. Tarybos reglamentas (EB) Nr. 499/2009, išplečiantis galutinio antidempingo muito, nustatyto Reglamentu (EB) Nr. 1174/2005 importuojamiems Kinijos Liaudies Respublikos kilmės rankinių padėklų krautuvams ir jų pagrindinėms dalims, taikymą tam pačiam importuojamam produktui, įvežamam iš Tailando ir deklaruojamam kaip Tailando kilmės arba ne (OL L 151, 2009 6 16, p. 1).

      (5)  2011 m. spalio 10 d. Tarybos įgyvendinimo reglamentas (ES) Nr. 1008/2011, kuriuo, pagal Reglamento (EB) Nr. 1225/2009 11 straipsnio 2 dalį atlikus priemonių galiojimo termino peržiūrą, importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims nustatomas galutinis antidempingo muitas, kurio taikymas išplėstas importuojamiems iš Tailando siunčiamiems rankiniams padėklų krautuvams ir jų pagrindinėms dalims, deklaruojamiems kaip Tailando kilmės arba ne (OL L 268, 2011 10 13, p. 1).

      (6)  2013 m. balandžio 22 d. Tarybos įgyvendinimo reglamentas (ES) Nr. 372/2013, kuriuo, pagal Reglamento (EB) Nr. 1225/2009 11 straipsnio 3 dalį atlikus dalinę tarpinę peržiūrą, iš dalies keičiamas Įgyvendinimo reglamentas (ES) Nr. 1008/2011, kuriuo importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims nustatomas galutinis antidempingo muitas (OL L 112, 2013 4 24, p. 1).

      (7)  2014 m. rugsėjo 4 d. Komisijos įgyvendinimo reglamentas (ES) Nr. 946/2014, kuriuo, pagal Tarybos reglamento (EB) Nr. 1225/2009 11 straipsnio 4 dalį atlikus naujojo eksportuotojo peržiūrą, iš dalies keičiamas Tarybos įgyvendinimo reglamentas (ES) Nr. 1008/2011, kuriuo importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims nustatomas galutinis antidempingo muitas (OL L 265, 2014 9 5, p. 7).

      (8)  2015 m. gruodžio 15 d. Komisijos įgyvendinimo reglamentas (ES) 2015/2346, kuriuo inicijuojamas tyrimas dėl galimo antidempingo priemonių, nustatytų Tarybos įgyvendinimo reglamentu (ES) Nr. 1008/2011 su pakeitimais, padarytais Tarybos įgyvendinimo reglamentu (ES) Nr. 372/2013, importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims, vengimo importuojant šiek tiek pakeistus Kinijos Liaudies Respublikos kilmės rankinius padėklų krautuvus, ir kuriuo nustatomas reikalavimas registruoti tokį importą (OL L 330, 2015 12 16, p. 43).


title: 2016 m. kovo 8 d. Komisijos įgyvendinimo reglamentas (ES) 2016/329 dėl leidimo naudoti 6-fitazę kaip visų rūšių paukščių, nujunkytų paršelių, penimųjų kiaulių, paršavedžių ir retesnių rūšių kiaulių pašarų priedą (leidimo turėtojas – „Lohmann Animal Nutrition GmbH“) (Tekstas svarbus EEE)

text:
9.3.2016

               LT

               Europos Sąjungos oficialusis leidinys

               L 62/5

         KOMISIJOS ĮGYVENDINIMO REGLAMENTAS (ES) 2016/329
   2016 m. kovo 8 d.
   dėl leidimo naudoti 6-fitazę kaip visų rūšių paukščių, nujunkytų paršelių, penimųjų kiaulių, paršavedžių ir retesnių rūšių kiaulių pašarų priedą (leidimo turėtojas – „Lohmann Animal Nutrition GmbH“)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

               (2)

               pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti 6-fitazę. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (3)

               prašymas pateiktas dėl leidimo naudoti 6-fitazę kaip visų rūšių paukščiams ir kiaulėms skirtą pašarų priedą, priskirtiną priedų kategorijai „zootechniniai priedai“;

               (4)

               Europos maisto saugos tarnyba (toliau – Tarnyba) 2015 m. birželio 17 d. priimtoje nuomonėje (2) padarė išvadą, kad siūlomomis naudojimo sąlygomis 6-fitazė neturi nepageidaujamo poveikio gyvūnų sveikatai, žmonių sveikatai ar aplinkai. Ji taip pat padarė išvadą, kad naudojant šį priedą galima pagerinti vištų dedeklių, mėsinių viščiukų, visų rūšių kiaulių ir mėsinių kalakutų fosforo virškinimą, fosforo panaudojimą arba kaulų mineralizaciją. Tarnybos nuomone, šios išvados gali būti taikomos ir dedeklinėms vištaitėms bei veislei auginamiems kalakutams. Ji taip pat nustatė, kad išvados gali būti taikomos visiems retesnių rūšių naminiams paukščiams ir kitų rūšių dar nepradėjusiems dėti kiaušinių paukščiams ir visų rūšių dedekliniams paukščiams. Be to, dėl kiaulių padarytos išvados gali būti taikomos retesnių rūšių kiaulėms. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Taip pat patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

               (5)

               atlikus 6-fitazės vertinimą nustatyta, kad Reglamento (EB) Nr. 1831/2003 5 straipsnyje išdėstytos leidimo išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą priedą;

               (6)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. kovo 8 d.

            Komisijos vardu

            Pirmininkas

         Jean-Claude JUNCKER

      (1)  OL L 268, 2003 10 18, p. 29.

      (2)  EFSA Journal 2015; 13(7):4159.

      PRIEDAS

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  Aktyvumo vienetai kilograme visaverčio pašaro, kurio drėgnis yra 12 %

                     Zootechninių priedų kategorija. Funkcinė grupė: virškinimo stimuliatoriai

                  4a23

                  „Lohmann Animal Nutrition GmbH“

                  6-fitazė
                  EC 3.1.3.26

                     Priedo sudėtis 6-fitazės preparatas,

                  gautas iš Komagataella pastoris (DSM 25375), kurio mažiausias aktyvumas: 40 000 U (1)/g
                  Skysto ir kieto pavidalo

                     Veikliosios medžiagos apibūdinimas

                  6-fitazė (EC 3.1.3.26) gaunama iš Komagataella pastoris (DSM 25375)

                     Analizės metodas
                      (2)

                  Kiekybiniam 6-fitazės aktyvumui pašarų priede nustatyti:
                  kolometrinis metodas, pagrįstas fitazės fermentine reakcija, veikiančia fitatą (VDLUFA Method Book, Vol. III, 27.1.1)
                  Kiekybiniam 6-fitazės aktyvumui premiksuose ir mineraliniuose pašaruos nustatyti:
                  kolometrinis metodas, pagrįstas fitazės fermentine reakcija, veikiančia fitatą (VDLUFA Method Book, Vol. III, 27.1.3)
                  Kiekybiniam 6-fitazės aktyvumui pašaruose nustatyti:
                  kolometrinis metodas, pagrįstas fitazės fermentine reakcija, veikiančia fitatą (EN ISO 30024)

                  Mėsiniai viščiukai ir dedeklinės vištaitės, visų rūšių mėsiniai ir dedekliniai paukščiai, išskyrus mėsinius ir veislei auginamus kalakutus

                  —

                  250 U

                  —

                              1.

                              Priedo ir premikso naudojimo taisyklėse nurodyti laikymo sąlygas ir stabilumą kaitinant.

                              2.

                              Sauga: tvarkant produktą naudojamos kvėpavimo takų apsaugos priemonės, apsauginiai akiniai ir mūvimos pirštinės.

                  2026 m. kovo 29 d.

                  Visų rūšių dedekliniai paukščiai

                  125 U

                  Mėsiniai ir veislei auginami kalakutai

                  500 U

                  Paršeliai (nujunkyti), penimos kiaulės, paršavedės ir retesnių rūšių kiaulės

                  250 U

         (1)  1 U – tai fermento, kuris, esant pH 5,5 ir 37 °C temperatūrai, iš natrio fitato substrato atpalaiduoja 1 mikromolį neorganinio fosfato per minutę, kiekis.

         (2)  Išsamų analizės metodų aprašymą galima rasti etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx.


title: 2014 m. gegužės 27 d. Komisijos įgyvendinimo reglamentas (ES) Nr. 576/2014, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
28.5.2014

               LT

               Europos Sąjungos oficialusis leidinys

               L 159/50

         KOMISIJOS ĮGYVENDINIMO REGLAMENTAS (ES) Nr. 576/2014
   2014 m. gegužės 27 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. gegužės 27 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  45,8

                  MA

                  33,4

                  MK

                  75,5

                  TR

                  68,5

                  ZZ

                  55,8

                  0707 00 05

                  AL

                  36,9

                  MK

                  39,9

                  TR

                  119,9

                  ZZ

                  65,6

                  0709 93 10

                  MA

                  29,9

                  TR

                  111,2

                  ZZ

                  70,6

                  0805 10 20

                  EG

                  41,2

                  MA

                  41,0

                  TR

                  49,7

                  ZZ

                  44,0

                  0805 50 10

                  TR

                  121,8

                  ZA

                  139,4

                  ZZ

                  130,6

                  0808 10 80

                  AR

                  104,4

                  BR

                  97,8

                  CL

                  95,3

                  CN

                  98,7

                  MK

                  26,7

                  NZ

                  138,9

                  US

                  185,4

                  ZA

                  105,3

                  ZZ

                  106,6

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2016 m. spalio 17 d. Komisijos įgyvendinimo reglamentas (ES) 2016/1834, kuriuo dėl medžiagos monepantelio iš dalies keičiamas Reglamentas (ES) Nr. 37/2010 (Tekstas svarbus EEE)

text:
18.10.2016

               LT

               Europos Sąjungos oficialusis leidinys

               L 280/22

         KOMISIJOS ĮGYVENDINIMO REGLAMENTAS (ES) 2016/1834
   2016 m. spalio 17 d.
   kuriuo dėl medžiagos monepantelio iš dalies keičiamas Reglamentas (ES) Nr. 37/2010
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 6 d. Europos Parlamento ir Tarybos reglamentą (EB) Nr. 470/2009, nustatantį Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantį Tarybos reglamentą (EEB) Nr. 2377/90 ir iš dalies keičiantį Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (1), ypač į jo 14 straipsnį kartu su 17 straipsniu,
   atsižvelgdama į Veterinarinių vaistų komiteto suformuluotą Europos vaistų agentūros nuomonę,
   kadangi:

               (1)

               pagal Reglamento (EB) Nr. 470/2009 17 straipsnį reikalaujama, kad reglamente būtų nustatyta farmakologiškai aktyvių medžiagų, naudojamų Sąjungoje maistiniams gyvūnams skirtuose veterinariniuose vaistuose arba gyvulininkystėje naudojamuose biocidiniuose produktuose, didžiausia leidžiamoji koncentracija (toliau – DLK);

               (2)

               Komisijos reglamento (ES) Nr. 37/2010 (2) priedo 1 lentelėje išvardytos farmakologiškai aktyvios medžiagos, jų klasifikacija ir didžiausia leidžiamoji koncentracija gyvūniniuose maisto produktuose;

               (3)

               monepantelis šiuo metu yra įtrauktas į tą lentelę kaip medžiaga, leidžiama naudoti avims ir ožkoms (taikoma raumenims, riebalams, kepenims, inkstams ir pienui);

               (4)

               Europos vaistų agentūrai (EMA) pateiktas prašymas dabartinį monepantelio įrašą papildyti įtraukiant galvijus;

               (5)

               EMA, remdamasi Veterinarinių vaistų komiteto nuomone, rekomendavo nustatyti monepantelio DLK galvijų audiniuose, išskyrus gyvūnus, kurių pienas skirtas žmonėms vartoti;

               (6)

               pagal Reglamento (EB) Nr. 470/2009 5 straipsnį EMA turi svarstyti, ar konkrečiam maisto produktui nustatytą farmakologiškai aktyvių medžiagų DLK galima taikyti kitam maisto produktui, gaunamam iš tos pačios rūšies gyvūnų, arba vienos ar kelių rūšių gyvūnams nustatytą farmakologiškai aktyvių medžiagų DLK – kitų rūšių gyvūnams;

               (7)

               EMA nusprendė, kad šiuo metu avių ir ožkų pienui taikomą monepantelio DLK ekstrapoliuoti galvijų pienui nėra tinkama, nes trūksta duomenų;

               (8)

               todėl Reglamentas (ES) Nr. 37/2010 turėtų būti atitinkamai iš dalies pakeistas;

               (9)

               tikslinga nustatyti tinkamą laikotarpį susijusiems suinteresuotiesiems subjektams imtis priemonių, kurių gali reikėti, kad būtų laikomasi naujos DLK;

               (10)

               šiame reglamente nustatytos priemonės atitinka Veterinarinių vaistų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 37/2010 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2016 m. gruodžio 17 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. spalio 17 d.

            Komisijos vardu

            Pirmininkas

         Jean-Claude JUNCKER

      (1)  OL L 152, 2009 6 16, p. 11.

      (2)  2009 m. gruodžio 22 d. Komisijos reglamentas (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose (OL L 15, 2010 1 20, p. 1).

      PRIEDAS
      Reglamento (ES) Nr. 37/2010 priedo 1 lentelėje medžiagos monepantelio įrašas pakeičiamas taip:

                     Farmakologiškai aktyvi medžiaga

                     Žymeklio likutis

                     Gyvūnų rūšis

                     DLK

                     Tiksliniai audiniai

                     Kitos nuostatos (pagal Reglamento (EB) Nr. 470/2009 14 straipsnio 7 dalį)

                     Terapinė klasifikacija

                     „Monepantelis

                     Monepantelio sulfonas

                     Avys, ožkos

                     700 μg/kg

                     Raumenys

                     ĮRAŠO NĖRA

                     Antiparazitinės veikliosios medžiagos ir (arba) veikliosios medžiagos, veikiančios endoparazitus“

                     7 000  μg/kg

                     Riebalai

                     5 000  μg/kg

                     Kepenys

                     2 000  μg/kg

                     Inkstai

                     170 μg/kg

                     Pienas

                     Galvijai

                     300 μg/kg

                     Raumenys

                     Nevartotinas gyvūnams, kurių pienas skirtas žmonėms vartoti.

                     7 000  μg/kg

                     Riebalai

                     2 000  μg/kg

                     Kepenys

                     1 000  μg/kg

                     Inkstai


title: 2012 m. balandžio 3 d. Komisijos įgyvendinimo reglamentas (ES) Nr. 294/2012, kuriuo iš dalies keičiamas Reglamento (EB) Nr. 669/2009, kuriuo įgyvendinamos Europos Parlamento ir Tarybos reglamento (EB) Nr. 882/2004 nuostatos dėl sustiprintos tam tikrų negyvūninės kilmės pašarų ir maisto produktų importo oficialios kontrolės, I priedas  Tekstas svarbus EEE

text:
4.4.2012

               LT

               Europos Sąjungos oficialusis leidinys

               L 98/7

         KOMISIJOS ĮGYVENDINIMO REGLAMENTAS (ES) Nr. 294/2012
   2012 m. balandžio 3 d.
   kuriuo iš dalies keičiamas Reglamento (EB) Nr. 669/2009, kuriuo įgyvendinamos Europos Parlamento ir Tarybos reglamento (EB) Nr. 882/2004 nuostatos dėl sustiprintos tam tikrų negyvūninės kilmės pašarų ir maisto produktų importo oficialios kontrolės, I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (1), ypač į jo 15 straipsnio 5 dalį,
   kadangi:

               (1)

               Komisijos reglamentu (EB) Nr. 669/2009 (2) nustatytos taisyklės dėl sustiprintos oficialiosios to reglamento I priede (toliau – sąrašas) išvardytų importuojamų negyvūninių pašarų ir maisto produktų kontrolės, kuri turi būti atliekama įvežimo į Reglamento (EB) Nr. 882/2004 I priede nurodytas teritorijas punktuose;

               (2)

               Reglamento (EB) Nr. 669/2009 2 straipsnyje nustatyta, kad tas sąrašas turi būti persvarstomas reguliariai ir ne rečiau kaip kartą per ketvirtį atsižvelgiant bent į tame straipsnyje nurodytus informacijos šaltinius;

               (3)

               iš su maisto produktais susijusių incidentų, apie kuriuos pranešta naudojantis skubaus įspėjimo apie maisto ir pašarų keliamą pavojų sistema (RASFF), skaičiaus ir svarbos, Maisto ir veterinarijos tarnybos misijų trečiosiose šalyse duomenų ir valstybių narių Komisijai pagal Reglamento (EB) Nr. 669/2009 15 straipsnį pateiktų ketvirčio ataskaitų apie negyvūninių pašarų ir maisto produktų siuntas matyti, kad sąrašą reikėtų iš dalies pakeisti;

               (4)

               visų pirma, sąrašą reikėtų iš dalies pakeisti išbraukiant prekių, kurios, remiantis minėtais informacijos šaltiniais, iš esmės atitinka Sąjungos teisės aktuose nustatytus susijusius saugos reikalavimus ir kurių sustiprinta oficialioji kontrolė nebereikalinga, įrašus;

               (5)

               be to, sąrašą reikėtų iš dalies pakeisti padidinant prekių, kurios, remiantis tais pačiais informacijos šaltiniais, dažniau neatitinka susijusių Sąjungos teisės aktų ir dėl to jų oficialioji kontrolė turėtų būti atliekama dažniau, oficialiosios kontrolės dažnumą;

               (6)

               todėl sąraše reikėtų atitinkamai pakeisti tam tikrų iš Indijos importuojamų prekių, taip pat tam tikrų kitų iš visų trečiųjų šalių importuojamų prekių įrašus;

               (7)

               sąrašo pakeitimas dėl tam tikrų prekių įrašų išbraukimo turėtų būti taikomas kuo greičiau, nes pirminiai susirūpinimą dėl saugos kėlę klausimai išspręsti. Todėl minėti pakeitimai turėtų būti taikomi nuo šio reglamento įsigaliojimo dienos;

               (8)

               atsižvelgiant į reikalingų Reglamento (EB) Nr. 669/2009 I priedo pakeitimų skaičių, tikslinga jį pakeisti šio reglamento priedo tekstu;

               (9)

               todėl Reglamentas (EB) Nr. 669/2009 turėtų būti atitinkamai iš dalies pakeistas;

               (10)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 669/2009 I priedas pakeičiamas šio reglamento priedo tekstu.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. balandžio 1 d.
   Tačiau Reglamento (EB) Nr. 669/2009 I priedo pakeitimai, susiję su grūstų arba maltų Capsicum annuum, kario (aitriųjų paprikų produktai), Curcuma longa (ciberžolė) ir raudonojo palmių aliejaus įrašų, susijusių su galima tarša Sudano dažais, išbraukimu taikomi nuo šio reglamento įsigaliojimo datos.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. balandžio 3 d.

            Komisijos vardu

            Pirmininkas

         José Manuel BARROSO

      (1)  OL L 165, 2004 4 30, p. 1.

      (2)  OL L 194, 2009 7 25, p. 11.

      PRIEDAS

            „I PRIEDAS

               Negyvūniniai pašarai ir maisto produktai, kuriems taikoma sustiprinta oficialioji kontrolė nustatytame įvežimo punkte

                        Pašarai ir maisto produktai
                        (numatoma paskirtis)

                        KN kodas (1)

                        Kilmės šalis

                        Pavojus

                        Fizinio ir atitikties tikrinimo dažnumas
                        (%)

                        Lazdyno riešutai
                        (negliaudyti arba gliaudyti)

                        0802 21 00; 0802 22 00

                        Azerbaidžanas (AZ)

                        Aflatoksinai

                        10

                           (Pašarai ir maisto produktai)

                                    —

                                    Negliaudyti žemės riešutai

                                    —

                                 1202 41 00

                        Brazilija (BR)

                        Aflatoksinai

                        10

                                    —

                                    Gliaudyti žemės riešutai

                                    —

                                 1202 42 00

                                    —

                                    Žemės riešutų sviestas

                                    —

                                 2008 11 10

                                    —

                                    Kitaip paruošti ar konservuoti žemės riešutai

                                    —

                                    2008 11 91; 2008 11 96; 2008 11 98

                           (Pašarai ir maisto produktai)

                        Džiovinti lakštiniai

                        ex 1902

                        Kinija (CN)

                        Aliuminis

                        10

                           (Maisto produktai)

                        Didieji greipfrutai

                        ex 0805 40 00

                        Kinija (CN)

                        Pesticidų likučiai, ištirti taikant daugiapakopį likučių nustatymo metodą, pagrįstą GC-MS ir LC-MS, arba atskiros medžiagos likučių nustatymo metodą (11)

                        20

                           (Maisto produktai, švieži)

                        Arbatos lapeliai (juodosios ir žaliosios)

                        ex 0902

                        Kinija (CN)

                        Pesticidų likučiai, ištirti taikant daugiapakopį likučių nustatymo metodą, pagrįstą GC-MS ir LC-MS, arba atskiros medžiagos likučių nustatymo metodą (10)

                        10

                           (Maisto produktai)

                                    —

                                    Smidrinio porūšio kininės pupuolės
                                    (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Dominikos Respublika (DO)

                        Pesticidų likučiai, ištirti taikant daugiapakopį likučių nustatymo metodą, pagrįstą GC-MS ir LC-MS, arba atskiros medžiagos likučių nustatymo metodą (3)

                        50

                                    —

                                    Raukšlėtasis svaidenis

                                       (Momordica charantia)

                                    —

                                    ex 0709 99 90; ex 0710 80 95

                                    —

                                    Pipirai (saldieji ir kiti) (Capsicum spp.)

                                    —

                                    0709 60 10; ex 0709 60 99; 0710 80 51; ex 0710 80 59

                                    —

                                    Baklažanai

                                    —

                                    0709 30 00; ex 0710 80 95

                           (Maisto produktai, šviežios, atšaldytos ar sušaldytos daržovės)

                                    —

                                    Apelsinai (švieži arba džiovinti)

                                    —

                                    0805 10 20; 0805 10 80

                        Egiptas (EG)

                        Pesticidų likučiai, ištirti taikant daugiapakopį likučių nustatymo metodą, pagrįstą GC-MS ir LC-MS, arba atskiros medžiagos likučių nustatymo metodą (7)

                        10

                                    —

                                    Persikai (išskyrus nektarinus)

                                    —

                                 0809 30 90

                                    —

                                    Granatai

                                    —

                                 ex 0810 90 75

                                    —

                                    Braškės ir žemuogės

                                    —

                                 0810 10 00

                           (Maisto produktai, švieži vaisiai ir daržovės)

                        Pipirai (saldieji ir kiti) (Capsicum spp.)

                        0709 60 10; ex 0709 60 99; 0710 80 51; ex 0710 80 59

                        Egiptas (EG)

                        Pesticidų likučiai, ištirti taikant daugiapakopį likučių nustatymo metodą, pagrįstą GC-MS ir LC-MS, arba atskiros medžiagos likučių nustatymo metodą (12)

                        10

                           (Maisto produktai, švieži, atšaldyti ar sušaldyti)

                                    —

                                    Negliaudyti žemės riešutai

                                    —

                                 1202 41 00

                        Gana (GH)

                        Aflatoksinai

                        50

                                    —

                                    Gliaudyti žemės riešutai

                                    —

                                 1202 42 00

                                    —

                                    Žemės riešutų sviestas

                                    —

                                 2008 11 10

                           (Pašarai ir maisto produktai)

                        Kario lapai (Bergera ir Murraya koenigii)

                        ex 1211 90 85

                        Indija (IN)

                        Pesticidų likučiai, ištirti taikant daugiapakopį likučių nustatymo metodą, pagrįstą GC-MS ir LC-MS, arba atskiros medžiagos likučių nustatymo metodą (5)

                        50

                           (Maisto produktai, švieži prieskoniniai augalai)

                                    —

                                    Sveikos Capsicum annuum

                                    —

                                 0904 21 10

                        Indija (IN)

                        Aflatoksinai

                        20

                                    —

                                    Grūstos arba maltos Capsicum annuum

                                    —

                                 ex 0904 22 00

                                    —

                                    Karis (aitriųjų paprikų produktai)

                                    —

                                 0910 91 05

                                    —

                                    Muskatai

                                       (Myristica fragrans)

                                    —

                                    0908 11 00, 0908 12 00

                                    —

                                    Macis

                                       (Myristica fragrans)

                                    —

                                    0908 21 00, 0908 22 00

                                    —

                                    Imbieras

                                       (Zingiber officinale)

                                    —

                                    0910 11 00, 0910 12 00

                                    —

                                       Curcuma longa (ciberžolė)

                                    —

                                 0910 30 00

                           (Maisto produktai, džiovinti prieskoniai)

                                    —

                                    Negliaudyti žemės riešutai

                                    —

                                 1202 41 00

                        Indija (IN)

                        Aflatoksinai

                        20

                                    —

                                    Gliaudyti žemės riešutai

                                    —

                                 1202 42 00

                                    —

                                    Žemės riešutų sviestas

                                    —

                                 2008 11 10

                                    —

                                    Kitaip paruošti ar konservuoti žemės riešutai

                                    —

                                    2008 11 91; 2008 11 96; 2008 11 98

                           (Pašarai ir maisto produktai)

                        Pašarų priedai ir premiksai

                        ex 2309; 2917 19 90; ex 2817 00 00; ex 2820 90 10; ex 2820 90 90; ex 2821 10 00; ex 2825 50 00; ex 2833 21 00; ex 2833 25 00; ex 2833 29 20; ex 2833 29 80; ex 2835; ex 2836; ex 2839; 2936

                        Indija (IN)

                        Kadmis ir švinas

                        10

                           (Pašarai)

                        Valgomoji ybiškė

                        ex 0709 99 90

                        Indija (IN)

                        Pesticidų likučiai, ištirti taikant daugiapakopį likučių nustatymo metodą, pagrįstą GC-MS ir LC-MS, arba atskiros medžiagos likučių nustatymo metodą (2)

                        10

                           (Maisto produktai, švieži)

                        Arbūzų (Egusi, citrullus lanatus) sėklos ir jų produktai

                        ex 1207 70 00; ex 1106 30 90; ex 2008 99 99

                        Nigerija (NG)

                        Aflatoksinai

                        50

                           (Maisto produktai)

                                    —

                                    Sveikos Capsicum annuum

                                    —

                                 0904 21 10

                        Peru (PE)

                        Aflatoksinai ir ochratoksinas A

                        10

                                    —

                                    Grūstos arba maltos Capsicum annuum

                                    —

                                 ex 0904 22 00

                                    —

                                    kiti nesmulkinti džiovinti Capsicum genties (išskyrus Capsicum annuum) vaisiai

                                    —

                                 ex 0904 21 90

                           (Maisto produktai, džiovinti prieskoniai)

                        Pipirai (išskyrus saldžiuosius) (Capsicum spp.)

                        ex 0709 60 99

                        Tailandas (TH)

                        Pesticidų likučiai, ištirti taikant daugiapakopį likučių nustatymo metodą, pagrįstą GC-MS ir LC-MS, arba atskiros medžiagos likučių nustatymo metodą (9)

                        10

                           (Maisto produktai, švieži)

                                    —

                                    Kalendros lapai

                                    —

                                 ex 0709 99 90

                        Tailandas (TH)

                        Salmonelė (6)

                        10

                                    —

                                    Bazilikas (siauralapis, kvapusis)

                                    —

                                 ex 1211 90 85

                                    —

                                    Mėtos

                                    —

                                 ex 1211 90 85

                           (Maisto produktai, švieži prieskoniniai augalai)

                                    —

                                    Kalendros lapai

                                    —

                                 ex 0709 99 90

                        Tailandas (TH)

                        Pesticidų likučiai, ištirti taikant daugiapakopį likučių nustatymo metodą, pagrįstą GC-MS ir LC-MS, arba atskiros medžiagos likučių nustatymo metodą (4)

                        20

                                    —

                                    Bazilikas (siauralapis, kvapusis)

                                    —

                                 ex 1211 90 85

                           (Maisto produktai, švieži prieskoniniai augalai)

                                    —

                                    Smidrinio porūšio kininės pupuolės
                                    (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Tailandas (TH)

                        Pesticidų likučiai, ištirti taikant daugiapakopį likučių nustatymo metodą, pagrįstą GC-MS ir LC-MS, arba atskiros medžiagos likučių nustatymo metodą (4)

                        50

                                    —

                                    Baklažanai

                                    —

                                    0709 30 00; ex 0710 80 95

                                    —

                                    Kopūstinės daržovės

                                    —

                                    0704; ex 0710 80 95

                           (Maisto produktai – šviežios, atšaldytos ar sušaldytos daržovės)

                                    —

                                    Saldieji pipirai (Capsicum annuum)

                                    —

                                    0709 60 10; 0710 80 51

                        Turkija (TR)

                        Pesticidų likučiai, ištirti taikant daugiapakopį likučių nustatymo metodą, pagrįstą GC-MS ir LC-MS, arba atskiros medžiagos likučių nustatymo metodą (8)

                        10

                                    —

                                    Pomidorai

                                    —

                                    0702 00 00; 0710 80 70

                           (Maisto produktai, šviežios, atšaldytos ar sušaldytos daržovės)

                        Džiovintos vynuogės (vynui gaminti)

                        0806 20

                        Uzbekistanas (UZ)

                        Ochratoksinas A

                        50

                           (Maisto produktai)

                                    —

                                    Negliaudyti žemės riešutai

                                    —

                                 1202 41 00

                        Pietų Afrika (ZA)

                        Aflatoksinai

                        10

                                    —

                                    Gliaudyti žemės riešutai

                                    —

                                 1202 42 00

                                    —

                                    Žemės riešutų sviestas

                                    —

                                 2008 11 10

                                    —

                                    Kitaip paruošti ar konservuoti žemės riešutai

                                    —

                                    2008 11 91; 2008 11 96; 2008 11 98

                           (Pašarai ir maisto produktai)

         (1)  Jei turi būti tikrinami tik tam tikri produktai, kuriems priskirtas bet kuris KN kodas, o prekių nomenklatūroje tas kodas nesuskirstytas į konkrečius poskyrius, jis žymimas „ex“ (pavyzdžiui, ex 1006 30: tik basmati ryžiai, skirti tiesiogiai žmonėms vartoti).

         (2)  Visų pirma šių medžiagų likučiai: acefato, metamidofoso, triazofoso, endosulfano, monokrotofoso, metomilo, tiodikarbo, diafentiurono, tiametoksamo, fipronilo, oksamilo, acetamipirido, indoksakarbo, mandipropamido.

         (3)  Visų pirma šių medžiagų likučiai: amitrazo, acefato, aldikarbo, benomilo, karbendazimo, chlorfenapiro, chlorpirifoso, CS2 (ditiokarbamatų), diafentiurono, diazinono, dichlorvoso, dikofolio, dimetoato, endosulfano, fenamidono, imidakloprido, malationo, metamidofoso, metiokarbo, metomilo, monokrotofoso, ometoato, oksamilo, profenofoso, propikonazolo, tiabendazolo, tiakloprido.

         (4)  Visų pirma šių medžiagų likučiai: acefato, karbarilo, karbendazimo, karbofurano, chlorpirifoso, metilchlorpirifoso, dimetoato, etiono, malationo, metalaksilo, metamidofoso, metomilo, monokrotofoso, ometoato, profenofoso, protiofoso, kvinalfoso, triadimefono, triazofoso, dikrotofoso, EPN, triforino.

         (5)  Visų pirma šių medžiagų likučiai: triazofoso, metiloksidemetono, chlorpirifoso, acetamiprido, tiametoksamo, klotianidino, metamidofoso, acefato, propargito, monokrotofoso.

         (6)  Etaloninis metodas EN/ISO 6579 arba metodas, kurio tinkamumas šiuo atveju patvirtintas, kaip nurodyta Komisijos reglamento (EB) Nr. 2073/2005 5 straipsnyje (OL L 338, 2005 12 22, p. 1).

         (7)  Visų pirma šių medžiagų likučiai: karbendazimo, ciflutrino ciprodinilo, diazinono, dimetoato, etiono, fenitrotiono, fenpropatrino, fludioksonilo, heksaflumurono, liambda-cihalotrino, metiokarbo, metomilo, ometoato, oksamilo, fentoato, metiltiofanato.

         (8)  Visų pirma šių medžiagų likučiai: metomilo, oksamilo, karbendazimo, klofentezino, diafentiurono, dimetoato, formetanato, malationo, procimidono, tetradifono, metiltiofanato.

         (9)  Visų pirma šių medžiagų likučiai: karbofurano, metomilo, ometoato, dimetoato, triazofoso, malationo, profenofoso, protiofoso, etiono, karbendazimo, triforino, procimidono, formetanato.

         (10)  Visų pirma šių medžiagų likučiai: buprofezino; imidakloprido; fenvalerato ir esfenvalerato (RS ir SR izomerų suma); profenofoso; trifluralino; triazofoso; triadimefono ir triadimenolo (triadimefono ir triadimenolo suma), cipermetrino (cipermetrino, įskaitant kitus jo izomerų mišinius (izomerų suma)).

         (11)  Visų pirma šių medžiagų likučiai: triazofo, triadimefono ir triadimenolio (triadimefono ir triadimenolo suma), metilparationo, fentoato, metidationo.

         (12)  Visų pirma šių medžiagų likučiai: karbofurano (suma), chlorpirifoso, cipermetrino (suma), ciprokonazolo, dikofolio (suma), difenokonazolio, dinotefurano, etiono, flusilazolio, folpeto, prochlorazo, profenofoso, propikonazolo, metiltiofanato ir triforino.“


title: 2014 m. balandžio 23 d. Komisijos įgyvendinimo reglamentas (ES) Nr. 416/2014, kuriuo leidžiama pradėti naudoti tam tikrų Ukrainos kilmės grūdų Sąjungos importo tarifines kvotas ir nustatoma jų administravimo tvarka

text:
24.4.2014

               LT

               Europos Sąjungos oficialusis leidinys

               L 121/53

         KOMISIJOS ĮGYVENDINIMO REGLAMENTAS (ES) Nr. 416/2014
   2014 m. balandžio 23 d.
   kuriuo leidžiama pradėti naudoti tam tikrų Ukrainos kilmės grūdų Sąjungos importo tarifines kvotas ir nustatoma jų administravimo tvarka
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnio a ir c punktus,
   kadangi:

               (1)

               Europos Parlamento ir Tarybos reglamentu (ES) Nr. 374/2014 (2) be kitų dalykų numatyta iki 2014 m. spalio 31 d. leisti naudoti tam tikrų Ukrainos kilmės grūdų Sąjungos importo tarifines kvotas. To reglamento III priede nurodytas tarifines kvotas administruoja Komisija pagal Reglamento (ES) Nr. 1308/2013 184 straipsnio 2 dalies b punkto nuostatas;

               (2)

               siekiant užtikrinti, kad Ukrainos kilmės grūdų importas pagal šias tarifines kvotas vyktų nustatyta tvarka, o ne spekuliatyviai, turėtų būti nustatytas reikalavimas turėti importo licenciją; Todėl, nepažeidžiant papildomų sąlygų arba leidžiančių nukrypti nuostatų, kurios galėtų būti numatytos šiame reglamente, turėtų būti taikomos reglamentų (EB) Nr. 1301/2006 (3), (EB) Nr. 1342/2003 (4) ir (EB) Nr. 376/2008 (5) nuostatos;

               (3)

               siekiant užtikrinti tinkamą šių kvotų tvarkymą, reikėtų nustatyti licencijų paraiškų pateikimo terminus ir nurodyti, kokia informacija turi būti pateikta paraiškose ir licencijose.

               (4)

               Komisijos įgyvendinimo reglamentu (ES) Nr. 1006/2011 (6) kai kurie Tarybos reglamento (EEB) Nr. 2658/87 (7) I priede nurodyti KN kodai pakeisti naujais KN kodais, kurie dabar skiriasi nuo nurodytųjų Reglamente (ES) Nr. 374/2014. Todėl šio reglamento I priede turėtų būti nurodyti naujieji KN kodai;

               (5)

               Reglamento (ES) Nr. 374/2014 III priede nurodytas kvotas leidžiama naudoti tik iki 2014 m. spalio 31 d., todėl šis reglamentas turėtų įsigalioti kuo greičiau;

               (6)

               šiame reglamente nustatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Leidimas pradėti naudoti kvotas ir kvotų administravimo tvarka
   1.   Šio reglamento priede nurodytų kai kurių Ukrainos kilmės produktų importo tarifinės kvotos naudojamos iki 2014 m. spalio 31 d.
   2.   Laikantis 1 dalyje nurodytų tarifinių kvotų taikomas importo muitas – 0 EUR už toną.
   3.   Jei šiame reglamente nenurodyta kitaip, taikomi reglamentai (EB) Nr. 376/2008, (EB) Nr. 1301/2006 ir (EB) Nr. 1342/2003.
   2 straipsnis
   Importo licencijų paraiškos ir licencijų išdavimas
   1.   Nukrypstant nuo Reglamento (EB) Nr. 1301/2006 6 straipsnio 1 dalies, pareiškėjas per savaitę gali pateikti tik vieną importo licencijos paraišką ir tik vienam eilės numeriui. Jeigu pareiškėjas pateikia daugiau nei vieną paraišką, nė viena iš tų paraiškų nepriimama, o paraiškų pateikimo metu pateikti užstatai lieka atitinkamai valstybei narei.
   Importo licencijų paraiškos valstybių narių kompetentingoms institucijoms teikiamos kiekvieną savaitę, ne vėliau kaip penktadienį 13 val. Briuselio laiku. Po 2014 m. spalio 17 d. (penktadienio) 13 val. Briuselio laiku šių paraiškų teikti nebegalima.
   2.   Kiekvienoje importo licencijos paraiškoje nurodomas kiekis kilogramais be dešimtųjų dalių, kuris negali būti didesnis nei visas susijusios kvotos kiekis.
   3.   Importo licencijos išduodamos ketvirtą darbo dieną po 4 straipsnio 1 dalyje nurodyto pranešimo pateikimo dienos.
   4.   Importo licencijos paraiškos ir importo licencijos 8 langelyje įrašoma „Ukraina“, o langelis „taip“ pažymimas kryželiu. Licencijos galioja tik Ukrainos kilmės produktams.
   3 straipsnis
   Importo licencijų galiojimas
   Remiantis Reglamento (EB) Nr. 376/2008 22 straipsnio 2 dalimi, importo licencijos galiojimo laikas skaičiuojamas nuo faktinės jos išdavimo dienos.
   Importo licencijos galiojimo trukmė nustatyta Reglamento (EB) Nr. 1342/2003 6 straipsnio 1 dalies b punkte. Tačiau importo licencijos galiojimas baigiasi ne vėliau kaip 2014 m. spalio 31 d.
   4 straipsnis
   Pranešimai
   1.   Ne vėliau kaip iki pirmadienio po paskutinės importo licencijų paraiškų pateikimo savaitės 18 val. Briuselio laiku valstybės narės elektroniniu būdu siunčia Komisijai pranešimą, kuriame pagal kvotos eilės numerį nurodomos visos paraiškos, produkto kilmė ir prašomas kiekis, įskaitant pranešimą apie tai, kad paraiškų nepateikta.
   2.   Importo licencijų išdavimo dieną valstybės narės elektroniniu būdu Komisijai pateikia informaciją apie išduotas licencijas, nurodytas Reglamento (EB) Nr. 1301/2006 11 straipsnio 1 dalies b punkte, ir visus kiekius, kuriems buvo išduotos importo licencijos.
   5 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. balandžio 23 d.

            Komisijos vardu

            Pirmininkas

         José Manuel BARROSO

      (1)  OL L 347, 2013 12 20, p. 671.

      (2)  2014 m. balandžio 16 d. Europos Parlamento ir Tarybos reglamentas (ES) Nr. 374/2014 dėl Ukrainos kilmės prekėms taikomų muitų sumažinimo arba panaikinimo (OL L 118, 2014 4 22, p. 1).

      (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).

      (4)  2003 m. liepos 28 d. Komisijos reglamentas (EB) Nr. 1342/2003, nustatantis specialias išsamias grūdų ir ryžių importo ir eksporto licencijų sistemos taikymo taisykles (OL L 189, 2003 7 29, p. 12).

      (5)  2008 m. balandžio 23 d. Komisijos reglamentas (EB) Nr. 376/2008, nustatantis bendrąsias išsamias taisykles dėl importo ir eksporto licencijų bei išankstinio nustatymo sertifikatų sistemos taikymo žemės ūkio produktams (OL L 114, 2008 4 26, p. 3).

      (6)  2011 m. rugsėjo 27 d. Komisijos reglamentas (ES) Nr. 1006/2011, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas (OL L 282, 2011 10 28, p. 1).

      (7)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

      PRIEDAS
      Nepaisant Kombinuotosios nomenklatūros aiškinimo taisyklių, laikoma, kad produktų aprašymo formuluotė yra tik orientacinio pobūdžio, o šiame priede pateiktos lengvatinės sistemos taikymas nustatomas pagal KN kodus. Kai yra nurodyti ex KN kodai, preferencinės schemos taikymas nustatomas remiantis kartu KN kodu ir atitinkamu aprašymu.

                  Eilės Nr.

                  KN kodas

                  Aprašymas

                  Kiekis

                  09.4306

                  1001 99 (00)

                  speltos, paprastieji kviečiai ir meslinas, išskyrus sėklą

                  950 000 tonų

                  1101 00 (15-90)

                  paprastųjų kviečių ir speltų miltai, meslininiai miltai

                  1102 90 (90)

                  kitų javų, išskyrus kviečius, mesliną, rugius, kukurūzus, miežius, avižas ir ryžius, miltai

                  1103 11 (90)

                  paprastųjų kviečių ir speltų kruopos ir rupiniai

                  1103 20 (60)

                  kviečių granulės

                  09.4307

                  1003 90 (00)

                  miežiai, išskyrus sėklą

                  250 000 tonų

                  1102 90 (10)

                  miežiniai miltai

                  ex 1103 20 (25)

                  miežių granulės

                  09.4308

                  1005 90 (00)

                  kukurūzai, išskyrus sėklą

                  400 000 tonų

                  1102 20 (10-90)

                  kukurūzų miltai

                  1103 13 (10-90)

                  kukurūzų kruopos ir rupiniai

                  1103 20 (40)

                  kukurūzų granulės

                  1104 23 (40-98)

                  apdirbti kukurūzų grūdai